Source: https://www.financnasprava.sk/sk/pre-media/novinky/archiv-noviniek/detail-novinky/_informacia-k-zverejneniu-hlase/bc
Timestamp: 2019-11-21 09:27:02+00:00

Document:
Informácia k zverejneniu Hlásenia distribútora pohonných látok o množstve nadobudnutého, dodaného a stave zásob minerálneho oleja
Finančná správa pripomína podnikateľskej verejnosti, že zákonom č. 268/2017 Z. z. z 11. októbra 2017, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov bola pre distribútora pohonných látok v súlade s § 25b ods. 14 zákona č. 98/2004 Z. z. o spotrebnej dani z minerálneho oleja v znení neskorších predpisov (ďalej len „zákon č. 98/2004 Z. z.“) ustanovená povinnosť najneskôr do 25. dňa kalendárneho mesiaca predložiť colnému úradu hlásenie o množstve nadobudnutého a dodaného minerálneho oleja uvedeného v § 6 ods. 1 písm. a), d) a f) alebo v § 7 ods. 1 a 2 zákona č. 98/2004 Z. z. a stave zásob minerálneho oleja uvedeného v § 6 ods. 1 písm. a), d) a f) alebo v § 7 ods. 1 a 2 zákona č. 98/2004 Z. z. za predchádzajúci kalendárny mesiac samostatne za každú prevádzkareň, v členení podľa jednotlivých druhov tohto minerálneho oleja, vyhotovené podľa vzoru, ktorý zverejní Finančné riaditeľstvo Slovenskej republiky (ďalej len „finančné riaditeľstvo“) na svojom webovom sídle; to neplatí, ak je distribútor pohonných látok osobou podľa § 21 zákona č. 98/2004 Z. z.
Finančné riaditeľstvo zverejnilo vyššie uvedené hlásenie distribútora pohonných látok v katalógu elektronických formulárov v oblasti správa spotrebných daní, agenda spotrebná daň z minerálneho oleja.

References: § 25
 § 6
 § 7
 § 6
 § 7
 § 21